Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7527

21. Jegyzőkönyv Portugália gazdasági és ipari fejlődéséről A MAGAS SZERZŐDŐ FELEK, a Portugália szempontjából aggályosnak vélt bizonyos különleges problémák megoldására törekedve, valamint A KÖVETKEZŐ RENDELKEZÉSEKBEN ÁLLAPODTAK MEG, emlékeztetnek arra, hogy az Európai Gazdasági Közösség alapvető célkitűzései között szerepel a tagállamok népei élet- és munkakörülményeinek állandó javítása és a tagállamok gazdaságainak harmonikus fejlődése a különböző régiók között meglevő különbségek csökkentésével és a hátrányos helyzetű régiók visszamaradottságának mérséklése által; tudomásul véve azt a tényt, hogy a portugál kormány elkötelezte magát egy olyan iparosítási gazdaságfejlesztési politika megvalósítása mellett, amelynek célja a portugáliai életszínvonalnak a többi európai nemzet életszínvonalához való közelítése és az alulfoglalkoztatottság felszámolása a regionális fejlettségi szintek közötti különbségek fokozatos megszüntetése által; elismerik, hogy közös érdekük ennek a politikának a megvalósítása; egyetértenek abban, hogy ennek érdekében ajánlást tesznek a Közösség intézményeinek, hogy utóbbiak a Közösség fent említett célkitűzéseinek megvalósítása érdekében azok vegyék igénybe az EGK-Szerződésben meghatározott összes eszközt és eljárást, különösen azáltal, hogy megfelelő módon hasznosítják az e cél megvalósítására rendelkezésre álló közösségi forrásokat; elismerik különösen, hogy az EGK-Szerződés 92. és 93. cikkének alkalmazása során figyelembe kell venni a gazdasági fejlődésre és a lakosság életszínvonalának emelésére vonatkozó célkitűzéseket.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes